| Rata de auga setentrional |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Rodentia |
| Familia: | Cricetidae |
| Subfamilia: | Arvicolinae |
| Xénero: | *Arvicola* |
| Especie: | ***A. scherman*** |

 |
| Nome binomial |
| *Arvicola scherman* |
|  |
| Sinonimia |
| * *albus*, (**Bechstein**, 1801)
* *argentoratensis*, **Desmaret**, 1822
* *buffoni*, (**Fischer**, 1829)
* *cantabriae*, **Ventura y Gosálbez**, 1989
* *canus*, (**Bechstein**, 1801)
* *castaneus*, **de Sélys Longchamps**, 1845
* *exilis*, **Lydekker**, 1910
* *exitus*, **Miller**, 1910
* *gutsulius*, **Zagorodnyuk**, 2000
* *monticola*, **de Sélys Longchamps**, 1838
* *minor*, (**Leske**, 1779)
* *niger*, **de Sélys Longchamps**, 1845
* *schermaus*, (**Hermann**, 1804)
 |

A **rata de auga setentrional** (***Arvicola scherman***) é unha especie de roedor da familia Cricetidae.

Antes considerábase pertencente á especie *Arvicola terrestris*, pero presentaba dúas formas ecolóxicas: a cavadora, que habita nos macizos montañosos do suroeste e centro de Europa, e a semiacuática, que ocupa o resto da súa área de distribución. Recentemente propúxose unha nova configuración taxonómica na que os representantes semiacuaticos serían unha subespecie de *Arvicola amphibius*, e os morfotipos cavadores, que ocupan certos macizos montañosos europeos, pertencerían a *Arvicola scherman*. Segundo esta clasificación, as poboacións ibéricas corresponderían a esta última especie.

Descrición
----------

É unha especie de gran variabilidade morfolóxica ao longo da súa área de distribución. Na Península Ibérica está representada por morfotipos de pequeno tamaño, con dimensións corporais sensiblemente menores que a rata de auga común (*Arvicola sapidus*), e co rabo máis curto. Especie sen dimorfismo sexual, a coloración do pelame de *A. scherman* é diferente incluso a escala intrapoboacional, variando desde o pardo escuro ou pardo amarelado ata o gris; os flancos desde o pardo amarelado ou ocre ata o gris claro; na zona ventral predominan os tons agrisados e o rabo é xeralmente bicolor.

Distribución
------------

Desde o norte da Península Ibérica ata Ucraína, faltando no oeste e extremo suroriental de Francia; o seu límite setentrional está localizado ao norte de Alemaña e o meridional nos Alpes e nos Balcáns. Na Península distribúese nunha banda setentrional que iría desde o Pireneo leridano (Val de Arán) ata a serra dos Ancares, Serra Segundeira (Zamora) e Montezinho (Portugal). Existe un illamento xeográfico entre as poboacións dos Pireneos, a cordilleira Cantábrica e o extremo nororiental de Guipúscoa.

Hábitat
-------

Especie herbívora, ocupa principalmente prados naturais situados en niveis altitudinais variables, desde o nivel do mar ata prados alpinos próximos aos 2.000 metros de altura. En terreos cultivados e prados de forraxe esta especie pode chegar a constiuír unha praga agrícola.

Nalgunhas zonas da súa área de distribución, pode constituír un reservorio de tularemia e ser hóspede intermediario de varias especies de parasitos.

Depredación
-----------

É presa habitual das aves rapaces, como o bufo pequeno, *(Asio otus)* e a curuxa *(Tyto alba)* e de carnívoros de tamaño medio.

Notas
-----

1. ↑  Amori, G. Hutterer, R. Krystufek, B. Yigit, N. Mitsani, G. & Muñoz, L. J. P. 2008. *Arvicola scherman*. In: IUCN 2009. IUCN Red List of Threatened Species. Version 2009.1. - IUCN Red List <www.iucnredlist.org> (LC). Consultado o 10 de septembro de 2009.
2. ↑  *Guía de mamíferos de Galicia*, Juan Ignacio d'a Silva, Yosy Cartelle, 2007, Baía Edicións. Ficha de *Arvicola terrestris*, páxina 160.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ****Arvicola scherman**** |

|  |  |
| --- | --- |
|  | Wikimedia Commons ten máis contidos multimedia na categoría:  ****Arvicola scherman**** |

### Bibliografía

* Musser, G. G. e M. D. Carleton. 2005. Superfamily Muroidea. pp. 894–1531 in Mammal Species of the World a Taxonomic and Geographic Reference. D. E. Wilson e D. M. Reeder eds. Johns Hopkins University Press, Baltimore.

### Ligazóns externas

* Rastros de rata de auga setentrional (como *Arvicola terrestris*); no apartado de rastros de mamíferosdo sitio BarbastellaArquivado 15 de maio de 2014 en Wayback Machine.. *(en castelán)*
* *Arvicola terrestris* no Atlas de mamíferos terrestres do Ministerio para a Transición Ecolóxica.*(en castelán)*

|  |  |
| --- | --- |
| Identificadores taxonómicos | 
* ADW: Arvicola\_scherman
* EOL: 4463759
* EUNIS: 11829
* FE: 305602
* GBIF: 4265186
* iNaturalist: 74090
* ITIS: 970589
* IUCN: 136766
* MSW: 13000178
* NCBI: 1276134
* Soortenregister: 172058
* TAXREF: 61275
* uBio: 5681449

 |